CELEX: 32007R0970
Language: bg
Date: 2007-08-17 00:00:00
Title: Регламент (ЕО) № 970/2007 на Комисията от 17 август 2007 година за изменение на Регламент (ЕО) № 1184/2005 за налагане на някои специфични ограничителни мерки по отношение на определени лица, възпрепятстващи мирния процес и нарушаващи международното право в конфликта в региона на Дарфур в Судан

18.8.2007   
            
            
               BG
            
            
               Официален вестник на Европейския съюз
            
            
               L 215/16
            
         
      РЕГЛАМЕНТ (ЕО) № 970/2007 НА КОМИСИЯТА
   
   от 17 август 2007 година
   за изменение на Регламент (ЕО) № 1184/2005 за налагане на някои специфични ограничителни мерки по отношение на определени лица, възпрепятстващи мирния процес и нарушаващи международното право в конфликта в региона на Дарфур в Судан
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1184/2005 от 18 юли 2005 г. за налагане на някои специфични ограничителни мерки по отношение на определени лица, възпрепятстващи мирния процес и нарушаващи международното право в конфликта в региона на Дарфур в Судан (1), и по-специално член 9, параграф 1, буква а) от него,
   като има предвид, че:
   
               (1)
            
            
               В приложение I към Регламент (ЕО) № 1184/2005 са посочени физическите и юридическите лица, субектите и органите, които попадат в обхвата на мерките за замразяване на средства и икономически ресурси съгласно този регламент.
            
         
               (2)
            
            
               На 7 август 2007 г. Комитетът за санкции на Съвета за сигурност на ООН измени списъка с физически и юридически лица, субекти и органи, за които следва да се прилага замразяването на средства и икономически ресурси. Затова приложение I следва съответно да се измени,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1184/2005 се замества с текста от приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 август 2007 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 193, 23.7.2005 г., стр. 9. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      Приложение I към Регламент (ЕО) № 1184/2005 на Съвета се изменя, както следва:
      
                  (1)
               
               
                  Вписване „Gaffar Mohamed ELHASSAN. Звание: Генерал-майор. Други сведения: Командващ западния военен регион за суданските военновъздушни сили“ се заменя със следното:
                  „Gaffar Mohammed Elhassan (известен още като Gaffar Mohmed Elhassan). Звание: Генерал-майор. Длъжност: Командващ западния военен регион за суданските военновъздушни сили. Дата на раждане: 24.6.1953 г.“
               
            
                  (2)
               
               
                  Вписване „Gabril Abdul Kareem BADRI. Други сведения: Командващ военните действия към Националното движение за реформа и развитие“ се заменя със следното:
                  „Gabril Abdul Kareem Badri (известен още като Gibril Abdul Kareem Barey). Звание: Генерал. Длъжност: Командващ военните действия към Националното движение за реформа и развитие.“